b'\n_START_ARTICLE_\nKashrut\n_START_PARAGRAPH_\nAng kashrut (Ebreo: \xd7\x9b\xd7\xa9\xd7\xa8\xd7\x95\xd7\xaa) ang mga batas pampagkain sa Hudaismo. Ang ilang mga pagkain, kasama ang baboy at marisko, ay ipinagbabawal; hindi maaaring ipagsama ang karne at lakteo tulad ng gatas o keso (na maihahambing sa pagbawal ng tradisyong Italyano sa pagsabay ng cappuccino, na nagtataglay ng gatas, at pananghalian, na nagtataglay ng karne, sapagkat nakasasagabal ito sa panunaw); at ang pagkatay ng karne alinsunod sa ritwal at ang pag-aasin nito upang maalis ang dugo at walang matirang bakas nito. Ginagamit ang alak at tinapay tuwing Shabat at iba pang mga banal na araw. Sari-sari ang mga uri ng lutuing Hudyo sa buong daigdig buhat ng paggamit ng mga lokal na kasangkapan, at malaki ang impluwensiyang naibahagi rito ng mga lokal na gastronomiya.'